Bandy World Cup

World Cup i bandy, Verdenscupen i bandy, er en bandyturnering for klubblag fra hele verden, en verdenscup som spilles årlig i Ljusdal i Sverige en helg i oktober.

Turneringen 
Turneringen starter torsdag og slutter påfølgende søndag. Kampene spilles på forskjellige tider på døgnet, til og med på natten. Siden 2003 har det også vært spilt en turnering for damer, og denne finner sted i Edsbyn.

Turneringens navn 
Turneringens navn har variert gjennom årene. Siden 1980 har World Cup alltid vært med i navnet, og dette kalles turneringen vanligvis.
 1974 – «DAF-cupen»
 1976 – «DEX-cupen»
 1980 – «Dex World Cup»
 1984 – «World Cup Ljusdal» 
 1986 – «SJ World Cup»
 1999 – «Ljusdal Cup»
 2004 – «Polar Bandy World Cup»
 2005 – «Exte World Cup»

Historikk 
I slutten av oktober 1974 ble den første cupen, DAF-cupen, spilt. Opphavsmannen var Björn Swartswe, daværende trener for Ljusdals BK. Lengden på turneringen økte etter hvert fra tre til fire dager. I 2006 økte antall lag fra 16 til 20 og antall puljer i gruppespillet fra fire til fem. I 2006 ble det også spilt gruppespillskamper i Edsbyn Arena i Edsbyn, men fra 2008 reduserte man igjen antall lag fra 20 til 16. Da turneringen ble avviklet i 2008, ble semifinalene og finalen flyttet på grunn av varmt vær og dårlig is til Edsbyn Arena, og i forkant av turneringen 2009 varslet flere topplag i Sverige og Russland at de ville boikotte turneringen det året på grunn av dårlig «arrangement» året før, samt at kostnadene var for store. I januar 2009 meddelte det internasjonale bandyforbundet at man krevde at turneringen allerede fra 2009 skulle spille innendørs. Ljusdal manglet fremdeles bandyhall, men i løpet av våren fikk arrangørene ordnet det slik at turneringene i 2009 og 2010 skulle spilles inne i Göransson Arena i Sandviken, og at man fra 2011 skulle ha en bandyhall klar i Ljusdal. Da det i 2011 ennå ikke fantes hall i Ljusdal, skrev Sandviken kontrakt med FIB om å få arrangere cupen i 2011, 2012 og 2013. Ljusdal får søke om å arrangere cupen i 2014 om byen da har fått innendørshall.

Utvikling 
Til den første turneringen var det vanskelig å fylle alle plasser, det vil si 16 lag. Bandyledere hadde vanskelig for å se nytten av å spille bandy midt på natten. En del tok derimot cupen seriøst og så en reell sjanse til å få spilt sammen laget på fullstor bane, mens andre tok cupen mindre seriøst og mer som et festlig avbrudd i oppkjøringen til sesongen.

I dag 
I dag er det langt flere enn 16 lag som ønsker å delta, og det har flere ganger blitt arrangert B-turneringer for lag fra land som USA, Canada, Ungarn og Nederland.

World Cup-finaler (vinnerlaget i fet skrift)

Herrer

Damer 
 2003 – AIK, Sverige-Edsbyns IF, Sverige 3-3, 6-5 etter straffer
 2004 – AIK, Sverige-Record Irkutsk, Russland 1-0
 2005 – Sandvikens AIK, Sverige-Edsbyns IF, Sverige 3-0
 2006 – Sandvikens AIK, Sverige- IFK Nässjö, Sverige 2-1
 2007 – Sandvikens AIK, Sverige-Västerstrands AIK, Sverige 1-0
 2008 – AIK, Sverige-Record Irkutsk, Russland 3-3, 4-3 (sudden death)
 2009 – Record Irkutsk, Russland-Västerstrands AIK, Sverige 7-1
 2010 – AIK, Sverige-Record Irkutsk, Russland 2-1
 2011 – AIK, Sverige-Kareby IS, Sverige 6-3
 2012 – AIK, Sverige-Record Irkutsk, Russland 0-4
 2013 – Record Irkutsk, Russland-Kareby IS, Sverige Х-Х

Norske deltakere (fra 1994)

Herrer 
 Stabæk: 1994, 1995, 1996, 1997, 1998, 1999, 2000, 2001, 2002, 2004, 2006, 2007, 2008, 2009, 2010, 2014
 Mjøndalen: 1996, 2001, 2002, 2003, 2004, 2005, 2006, 2007
 Solberg: 1994, 1995, 1998, 1999, 2005, 2009
 Røa: 1997, 2000
 Ullevål: 2013

Ingen av de norske lagene har (siden 1994) klart å gå videre fra gruppespillet til kvartfinalen.

Damer 
 Nordre Sande/Drammen: 2008, 2012, 2013, 2014
 Ready: 2005, 2006
 Sagene: 2004
 Stabæk: 2005, 2013

Eksterne lenker 
 
 World Cup i bandy

Bandyturneringer
Bandy i Sverige
Ljusdal kommune
Sportsarrangementer i Sverige
Oktober
Etableringer i 1974